«Бер ваҡыт мәсеттә ултыра инем, кемдер кескәй генә таш ырғытты. Әйләнеп ҡараһам — Ғүмәр ибн Әл-Хаттаб. «Бар әле анауы ике кешене миңә килтер!»— тине ул алыҫ түгел генә бер ерҙә һөйләшеп ултырған ғәрәптәргә күрһәтеп. Алып килдем. Ҡайҙан килеүҙәре менән ҡыҙыҡһынды. «Беҙ — Таифта йәшәүселәрбеҙ», — тинеләр. «Әгәр ҙә һеҙ бындағы кешеләр булған булһағыҙ, Аллаһ йортонда, Аллаһ илсеһенең мәсетендә һөйләшеп ултырғанығыҙ өсөн мин һеҙҙе бер һүҙһеҙ язаға тарттырған булыр инем!» — тип ғәрәптәргә һабаҡ бирә мөьминдәр әмире.